Гал араион ақалақьтә нхамҩа аусбарҭа аиҳабы Генрих Ҭыжәба арадио Sputnik аефир аҟны еиҭеиҳәеит акороновирус ҿкы аҽацәыхьчаразы иҟаҵоу, иара убас араион аҟны алхрақәа рымҩаԥгара иахьынӡазыҟаҵоу.
Хәажәкыра 17, асааҭ 12:00 рзы Sputnik Аԥсны амультимедиатә пресс-центр аҿы имҩаԥгахоит апресс-конференциа аԥсуа журналистка Саида Жьиԥҳа лышәҟәы "Амра ашәахәақәа" иазкны.
Аԥсны Аџьынџьтәылатә еибашьра аветеран, Агәымшәаразы амедал занашьоу Ныгәзар Чачибаиа арадио Sputnik аефир аҟны игәалаиршәеит Марттәи ажәылара.
Аԥсны Аџьынџьтәылатә еибашьра аҭоурых уаналацәажәо, угәы ҭызшьаауа хҭысны угәалашәараҿы иааиуеит Марттәи ажәылара. Знык аҳҭнықалақь аҟынӡа ҳнаӡандаз ҳәа ихәыцуаз, згәы меиҭасуаз арԥарацәа рхаҿгьы ирзаагомызт уахыки-ҽнаки рыла ахлымӡаах иалаԥшуеит ҳәа.
Аԥсны ахада инапынҵақәа назыгӡо Валери Бганба аамҭала аспорттә, акультуратә-массатә уснагӡатәқәа мшаԥы 7, 2020 шықәсанӡа иаанкылазарц Аусԥҟа инапы аҵаиҩит.
Аԥсны Алхратә Комиссиа Хада аӡбрала атәыла ахада иеиҭалхрақәа мҩаԥысраны иҟоуп хәажәкыра 22 рзы.
Хәажәкыра 16 ашьыжь асааҭ ԥшьба инаркны аҳҭнықалақь ахәҭак лашарада иаанхеит ҳәа иҳәеит афымцахархәагақәа Аҟәатәи русбарҭа аиҳабы Ҭемыр Џьынџьал.
Урыстәыла Аладатәи арратә округ аминаршәыҩцәа Аԥсны рҽазыҟаҵарақәа ирылахәын зықьҩык рҟынӡа аррамаҵзурауааи 300 рҟынӡа арратә техникеи.
Аԥсны зҽаԥсазтәыз ажурналист, арратә корреспондент, Ахьӡ-аԥша аорден ахԥатәи аҩаӡара занашьоу Даур Инаԥшьба иахьа 60 шықәса ихыҵит. Иирамш аҽны арадио Sputnik аефир аҟны иҳәеит ииубилеи дшазыҟоу.
Марттәи ажәылара иалахәыз аибашьра аветеран, Агәымшәаразы амедал занашьоу Авҭандил Сурманиӡе арадио Sputnik аефир аҟны игәалаиршәеит Аԥсны Аџьынџьтәылатә еибашьраан Аҟәа ахақәиҭтәразы имҩаԥгаз ажәылара.